62020TO0032_INF
2020 m. lapkričio 19 d. Bendrojo Teismo (šeštoji kolegija) nutartis
Buxadé Villalba ir kt. / Parlamentas
(Byla T‑32/20)
„Ieškinys dėl panaikinimo – Institucinė teisė – Parlamento narys – Parlamento pozicijos pateikimas dėl dviejų Ispanijos parlamento narių išrinkimo Parlamento nariais – Trijų kitų Europos Parlamento narių teisė pareikšti ieškinį – Tiesioginės sąsajos nebuvimas – Prašymas, kuriuo siekiama gauti patvirtinamąjį sprendimą – Ieškinys iš dalies nepriimtinas ir iš dalies pateiktas teismui, akivaizdžiai nekompetentingam jį nagrinėti “
1.
Ieškinys dėl panaikinimo – Fiziniai ar juridiniai asmenys – Reglamentuojamojo pobūdžio teisės akto sąvoka – Bet koks visuotinai taikomas aktas, išskyrus pagal teisėkūros procedūrą priimtus aktus – Europos Parlamento pozicijos pateikimas dėl konkrečiai nurodytų dviejų asmenų išrinkimo Europos Parlamento nariais – Neįtraukimas
(žr. 24–30 punktus)
2.
Ieškinys dėl panaikinimo – Fizinio arba juridinio asmens, kuriam skirtas ginčijamas aktas, pareikštas ieškinys – Sąvoka „asmuo, kuriam skirtas aktas“ – Asmuo, kuris nebuvo nurodytas akte – Neįtraukimas
(SESV 263 straipsnio ketvirta pastraipa)
(žr. 32–38 punktus)
3.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Europos Parlamento pirmininko pareiškimas, padarytas plenariniame posėdyje ir paskelbtas institucijos interneto svetainėje – Ieškovų konkrečios sąsajos nebuvimas – Nepriimtinumas
(SESV 263 straipsnio ketvirta pastraipa)
(žr. 39 punktą)
4.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Tiesioginė sąsaja – Kriterijai – Europos Parlamento pozicijos pateikimas dėl konkrečiai nurodytų dviejų asmenų išrinkimo Europos Parlamento nariais – Tiesioginis poveikis kitiems Ispanijoje išrinktiems asmenims – Nebuvimas
(SESV 263 straipsnio ketvirta pastraipa)
(žr. 41, 42 ir 47–51 punktus)
5.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Kumuliacinės sąlygos – Ieškinio nepriimtinumas vienos iš šių sąlygų netenkinimo atveju
(SESV 263 straipsnio ketvirta pastraipa)
(žr. 43 punktą)
6.
Pagrindinės teisės – Teisė į veiksmingą teisminę gynybą – Sąjungos aktų teisėtumo kontrolė – Taisyklės – Sąjungos teismo arba nacionalinių teismų vykdoma šios teisės apsauga, nelygu ginčijamo akto teisinė prigimtis – Galimybė pareikšti ieškinį dėl panaikinimo arba pateikti prašymą priimti prejudicinį sprendimą dėl galiojimo įvertinimo
(ESS 6 straipsnio 1 dalis; SESV 263 straipsnio ketvirta pastraipa; Europos Sąjungos pagrindinių teisių chartijos 47 straipsnis ir 52 straipsnio 7 dalis)
(žr. 53, 54 punktus)
7.
Ieškinys dėl panaikinimo – Sąjungos teismo jurisdikcija – Prašymas priimti deklaratyvų sprendimą – Nepriimtinumas
(SESV 263 straipsnis)
(žr. 64 punktą)
8.
Ieškinys dėl panaikinimo – Sąjungos teismo jurisdikcija – Reikalavimas įpareigoti instituciją – Nepriimtinumas
(SESV 266 straipsnis)
(žr. 68 punktą)
Dalykas
SESV 263 straipsniu grindžiamas prašymas panaikinti Parlamento poziciją dėl Carles Puigdemont i Casamajó ir Antoni Comín i Oliveres išrinkimo Europos Parlamento nariais, kurią per 2020 m. sausio 13 d. plenarinį posėdį paskelbė Parlamento pirmininkas.
Rezoliucinė dalis
1.
Atmesti ieškinį, kaip iš dalies nepriimtiną ir iš dalies pateiktą teismui, akivaizdžiai nekompetentingam jį nagrinėti.
2.
Nereikia priimti sprendimo dėl Jungtinės Karalystės ir Carles Puigdemont i Casamajó bei Antoni Comín i Oliveres prašymų leisti įstoti į bylą.
3.
Jorge Buxadé Villalba, Hermann Tertsch Del Valle-Lersundi ir María Esperanza Araceli Aguilar Pinar padengia savo bylinėjimosi išlaidas ir iš jų priteisiamos Europos Parlamento patirtos bylinėjimosi išlaidos.
4.
Jungtinė Karalystė ir Puigdemont i Casamajó bei Comín i Oliveres padengia savo bylinėjimosi išlaidas, susijusias su atitinkamais prašymais leisti įstoti į bylą.